<classify> Na ANDREW MSECHU -DAR ES SALAAM MBUNGEwa Newala Vijijini, Rashid Akibar CCM, amefariki dunia ghafla mkoani Lindi. Taarifa za kifo cha mbunge huyo zilisambaajana mchana, ikielezwa kuwa amefariki dunia katika nyumba ya kulala wageniiliyopo Mingoyo, Halmashauri ya Lindi Vijijini na mwili wake ulichukuliwa nakupelekwa Hospitali ya Rufaa ya Sokoine mkoani Lindi. Kamandawa Polisi Mkoa wa Lindi, Predunciana Protas, alithibitisha kutokea kifo chambunge huyo katika nyumba ya kulala wageni Mingoyo anayoimiliki. Hadikufikia jana saa 12 jioni, Kamanda Protas alisema Jeshi la Polisi linasubiritaarifa za uchunguzi wa daktari kisha watatoa taarifa kamili. Nilikuwanje ya mji na sasa ndiyo narudi mjini, ila ni kweli, hata mimi nimepata hizotaarifa ambazo nikifika ofisini ndiyo nitaweza kueleza kwa undani, alisema KamandaProtas. BUNGE LAMLILIA Taarifa iliyotolewa na Ofisi yaBunge, ilimnukuu Spika wa Bunge, Job Ndugai akieleza kuhusu kifo cha mbungehuyo na kutoa pole kwa wafiwa. Kwa mujibu wa taarifa hiyo,mipango ya mazishi inaendelea kuratibiwa na Ofisi ya Bunge kwa kushirikiana nafamilia ya mbunge huyo. Natoa pole kwa wafiwa wotewakiwemo familia ya marehemu, wabunge, ndugu, jamaa na marafiki. Mungu awapeuvumilivu katika kipindi hiki kigumu, alisema Ndugai kupitia taarifa hiyo. CCM NA POLE Chama Cha Mapinduzi CCM, Mkoawa Mtwara, kupitia kwa Katibu wa Siasa na Uenezi wa mkoa, Selemani Sankwa, piakimetoa taarifa kuhusu kifo cha mbunge Akbar. Sankwa alisema CCM imepokea kwamshtuko na huzuni kubwa taarifa ya kifo cha mbunge huyo. Alisema kifo cha mbunge huyokilitokea Mnazi Mmoja mkoani Lindi. CCM inathamini na kutambua mchango mkubwa wamarehemu enzi ya uhai wake akiwa mbunge katika kuwatumikia wananchi wa NewalaVijijini na katika kukijenga Chama Cha Mapinduzi. Aidha taarifa za mazishizitatolewa baada ya makubaliano ya familia na Ofisi ya Bunge. CCM inatoa pole sana kwa wafiwana inawatakia subira na ustahimilivu katika kipindi hiki kigumu. Mwenyezi Mungu aipumzishe rohoya marehemu mahali pema peponi, Amina, alisema Sankwa. MCHANGO WAKE BUNGENI Moja ya michango yake yakukumbukwa aliyowahi kuitoa bungeni ni ule wa Mei 31, 2018 pale alipochangia mjadalawa kupitisha makadirio ya mapato na matumizi ya Wizara ya Madini kwa mwaka wafedha 201819 jijini Dodoma. Akitoa mchango wake, Akbar aliwatakamawaziri wa madini kwenda Afrika Kusini kuwatafuta masangoma waganga wakienyeji wathibitishe kama kweli madini yanatokana na majini ili Watanzaniawaipate kwa wingi rasilimali hiyo. Akbar alisema kuwa hadhani kamaRais Dk. John Magufuli, ameipenda wizara hiyo kwa kuipa mawaziri watatu balianataka ilete matokeo mazuri. Nimewahi kusikia kuwa madiniyanatokana na majini, kama ni kweli muende South Afrika Afrika Kusinimkatafute sangoma ili na sisi tupate madini, alisema Akbar. Alisema kutokana na utendajimbovu wa Shirika la Madini nchini Stamico, angekuwa yeye angelivunja kwakushindwa kufanya kazi. Stamico itaendelea kuwa mzigokwetu, tuivunje, alisema Akbar. Kauli ya kutaka Stamico ivunjweiliungwa mkono na Mbunge wa Manonga, Seif Gulamali CCM, ambaye alisema kuwawaendelee kuipa fedha kwa majaribio. Alisema badala ya shirika hilokuleta faida, linaleta hasara huku kampuni binafsi za madinizikizalisha faida.  <topic>: michezo 